pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเพิ่มช่องทางเรียกรถยนต์รับจ้างถูกกฎหมาย มี 6 แอปแล้ว พร้อมเปิดอบรมออนไลน์ เพิ่มทางเลือกให้ประชาชนเข้าถึงบริการที่ปลอดภัยและเป็นธรรม
วันศุกร์ที่ 2 ธันวาคม 2565
รัฐบาลเพิ่มช่องทางเรียกรถยนต์รับจ้างถูกกฎหมาย มี 6 แอปแล้ว พร้อมเปิดอบรมออนไลน์ เพิ่มทางเลือกให้ประชาชนเข้าถึงบริการที่ปลอดภัยและเป็นธรรม
รัฐบาลเพิ่มช่องทางเรียกรถยนต์รับจ้างถูกกฎหมาย มี 6 แอปแล้ว พร้อมเปิดอบรมออนไลน์ เพิ่มทางเลือกให้ประชาชนเข้าถึงบริการที่ปลอดภัยและเป็นธรรม
วันนี้ (วันที่ 2 ธันวาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลส่งเสริมและผลักดันการให้บริการทางเลือกรถยนต์รับจ้างผ่านระบบอิเล็กทรอนิกส์ ซึ่งกระทรวงคมนาคมได้ออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564 เพื่อให้ภาครัฐสามารถควบคุมกํากับดูแลการให้บริการที่ปลอดภัยและเกิดการแข่งขันในการพัฒนาการให้บริการภายใต้กติกาเดียวกัน ก่อให้เกิดประโยชน์ในภาพรวม และเพิ่มทางเลือกในการเดินทางให้แก่ประชาชน
นางสาวรัชดาฯ กล่าวเพิ่มเติมว่า การให้บริการทางเลือกรถยนต์รับจ้างผ่านระบบอิเล็กทรอนิกส์ เป็นการให้บริการผ่านแอปพลิเคชันที่กระทรวงคมนาคมให้การรับรอง ซึ่งเป็นแอปพลิเคชันที่มีความปลอดภัย ไม่เปิดเผยข้อมูลส่วนบุคคลของผู้ใช้บริการ แสดงอัตราค่าโดยสารล่วงหน้าที่ชัดเจน ในอัตราที่เป็นธรรม สามารถตรวจสอบได้ และมีประกันครอบคลุมตามที่กฎหมายคุ้มครองผู้ประสบภัยกําหนด โดยกระทรวงคมนาคมได้ให้การรับรองแอปพลิเคชันสําหรับรถยนต์รับจ้างผ่านระบบอิเล็กทรอนิกส์แล้ว จํานวน 6 ราย ได้แก่ แกร็บ (Grab) โรบินฮู้ด (Robinhood) ฮัลโหลภูเก็ต เซอร์วิส (Hello Phuket Service) บอนกุ (Bonku) เอเชีย แค็บ (Asia Cab) และล่าสุดได้ให้การรับรองแอปพลิเคชัน “Airasia Super App” เรียบร้อยแล้ว
นอกจากนี้ การให้บริการผ่านระบบอิเล็กทรอนิกส์ ผู้ขับรถต้องมีใบอนุญาตขับรถสาธารณะ โดยสามารถอบรมออนไลน์ ผ่าน www.dlt-elearning.com และจองคิวทดสอบสมรรถภาพและทดสอบข้อเขียน ผ่าน DLT Smart Queue รวมถึงผู้ขับรถต้องผ่านการตรวจสอบประวัติอาชญากรรมจากสํานักงานตํารวจแห่งชาติ ทั้งนี้ เพื่อให้เกิดความยั่งยืนในการประกอบอาชีพภายใต้กรอบของกฎหมาย และสร้างความเชื่อมั่นให้แก่ผู้ใช้บริการ
“รัฐบาลมุ่งมั่นผลักดันการให้บริการรถยนต์รับจ้างผ่านระบบอิเล็กทรอนิกส์มาอย่างต่อเนื่อง โดยคํานึงถึงประโยชน์ในการเพิ่มทางเลือกในการเดินทางที่สะดวก ปลอดภัย สอดรับกับวิถีชีวิตในยุคดิจิทัล ตลอดจนเป็นการเพิ่มโอกาสในการประกอบอาชีพเสริม สร้างรายได้ให้แก่ประชาชน รัฐบาลจึงขอเชิญชวนประชาชนใช้บริการรถยนต์รับจ้างผ่านแอปพลิเคชันที่ได้รับการรับรองแล้ว ทั้งนี้ หากผู้ใช้บริการพบผู้ขับรถมีกิริยาวาจาไม่สุภาพ ไม่เก็บค่าโดยสารตามที่แอปพลิเคชันกําหนด ใช้งานรถที่ไม่ได้ขึ้นทะเบียนอย่างถูกต้อง สามารถร้องเรียนผ่านสายด่วน โทร. 1584 ศูนย์คุ้มครองผู้โดยสารและรับเรื่องร้องเรียน กรมการขนส่งทางบก ได้ตลอด 24 ชั่วโมง” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ข่าวดีประเทศไทย! ฟรุ้ทบอร์ดแจ้งรถไฟจีน-ลาว ขนลำไยไทยล็อตแรก 20 ตู้
วันศุกร์ที่ 2 ธันวาคม 2565
ข่าวดีประเทศไทย! ฟรุ้ทบอร์ดแจ้งรถไฟจีน-ลาว ขนลําไยไทยล็อตแรก 20 ตู้
ข่าวดีประเทศไทย! ฟรุ้ทบอร์ดแจ้งรถไฟจีน-ลาว ขนลําไยไทยล็อตแรก 20 ตู้ ผ่านด่านรถไฟโม่ฮานสําเร็จ เป็นขบวนปฐมฤกษ์วันนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ (2 ธ.ค) เกี่ยวกับความคืบหน้าการเปิดบริการด่านรถไฟโม่ฮานเพื่อขนส่งผลไม้ไทย ด้วยขบวนรถไฟจีน-ลาวว่า วันนี้รถไฟจีน- ลาว ขนลําไยไทยล็อตแรก 20 ตู้ ผ่านด่านรถไฟโม่ฮานสําเร็จ เป็นปฐมฤกษ์วันนี้
“เมื่อเวลาตี 5 ขบวนรถไฟจีน-ลาว เดินทางออกจากสถานีเวียงจันทน์ใต้ โดยบรรทุกลําไยของจันทบุรีในภาคตะวันออก จํานวน 20 ตู้คอนเทนเนอร์ ถึงด่านรถไฟบ่อเต็นพรมแดนลาว-จีน โดยใช้เวลา 5 ชั่วโมงเศษ และจอดรอเพื่อทําเอกสารพิธีการส่งออกเข้าจีนที่ด่านรถไฟโม่ฮาน จากนั้นขบวนรถเดินทางข้ามพรมแดนจีน-ลาว ไปยังด่านรถไฟโม่ฮาน และจะเดินทางต่อไปยังจุดหมายปลายทางคือมหานครฉงชิ่ง นับเป็นผลไม้ของไทยล๊อตแรกและเป็นขบวนรถปฐมฤกษ์ ในการขนส่งผลไม้ไทยข้ามแดนจากไทยผ่านลาวเข้าจีน ด้วยระบบรางสําเร็จเป็นครั้งแรก ภายใต้พิธีสารการนําเข้าส่งออกผลไม้ระหว่างไทย-จีน ซึ่ง ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ทํางานล่วงหน้าในการเปิดด่านรถไฟโม่ฮาน และด่านหนองคาย โดยเจรจากับทางการจีนที่นครปักกิ่ง เมื่อปลายปี 2562 จนบรรลุ การลงนามพิธีสารดังกล่าวได้สร้างโอกาสของผลไม้ไทยทุกภาคทั่วประเทศ ในการขนส่งด้วยระบบรางไปยังจีน โดยใช้เวลาลดลงเพิ่มขีดความสามารถในการแข่งขันของผลไม้ไทยมากขึ้น” นายอลงกรณ์ กล่าวในที่สุด.
รัฐบาลไทย-ข่าวทำเนียบรัฐบาล-“อนุทิน” เปิด รพ.ชุมชนการแพทย์แผนไทยและการแพทย์ทางเลือก อบจ.แพร่ เพิ่มการเข้าถึงบริการสุขภาพคนในชุมชน
วันศุกร์ที่ 2 ธันวาคม 2565
“อนุทิน” เปิด รพ.ชุมชนการแพทย์แผนไทยและการแพทย์ทางเลือก อบจ.แพร่ เพิ่มการเข้าถึงบริการสุขภาพคนในชุมชน
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลชุมชนการแพทย์แผนไทยและการแพทย์ทางเลือก องค์การบริหารส่วนจังหวัดแพร่ เพิ่มการเข้าถึงระบบบริการสุขภาพ ให้บริการตรวจรักษา ฟื้นฟู ป้องกันโรค และส่งเสริมสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลชุมชนการแพทย์แผนไทยและการแพทย์ทางเลือก องค์การบริหารส่วนจังหวัดแพร่ เป็นทางเลือกเพิ่มการเข้าถึงระบบบริการสุขภาพ ให้บริการตรวจรักษา ฟื้นฟู ป้องกันโรค และส่งเสริมสุขภาพ ด้วยศาสตร์การแพทย์แผนไทยและการแพทย์ทางเลือก
วันนี้ (2 ธันวาคม 2565) ที่ องค์การบริหารส่วนจังหวัดแพร่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดโรงพยาบาลชุมชนการแพทย์แผนไทยและการแพทย์ทางเลือก ขององค์การบริหารส่วนจังหวัดแพร่ พร้อมเยี่ยมเสริมพลัง อสม.ในพื้นที่ โดยมี นายอนุวัธ วงศ์วรรณ นายกองค์การบริหารส่วนจังหวัดแพร่ คณะผู้บริหาร ข้าราชการ และอสม.ให้การต้อนรับ
นายอนุทิน กล่าวว่า ในปี 2566 กระทรวงสาธารณสุขมีนโยบาย “นําสุขภาพขับเคลื่อนเศรษฐกิจ”โดยส่งเสริมและสนับสนุนการใช้สมุนไพรไทยและยกระดับการแพทย์แผนไทย การแพทย์ทางเลือก รวมถึงการนําภูมิปัญญาท้องถิ่นที่เป็นจุดแข็งของประเทศไทย และการท่องเที่ยวเชิงสุขภาพ มาสร้างมูลค่าทางเศรษฐกิจเพิ่มรายได้ให้กับประชาชนและสร้างรายได้ประเทศ ซึ่งการเปิดโรงพยาบาลชุมชนการแพทย์แผนไทยและการแพทย์ทางเลือกของท้องถิ่นในวันนี้ นอกจากจะช่วยให้ประชาชนในพื้นที่ได้เข้าถึงระบบบริการสุขภาพเพิ่มขึ้นแล้ว ยังสะท้อนให้เห็นว่า ทุกภาคส่วนเห็นความสําคัญและพร้อมสนับสนุนนโยบายของกระทรวงสาธารณสุข รวมถึงนโยบายของรัฐบาลที่จะขับเคลื่อนให้ประเทศไทย เป็นศูนย์กลางสุขภาพโลก
สําหรับโรงพยาบาลชุมชนการแพทย์แผนไทยและการแพทย์ทางเลือก องค์การบริการส่วนจังหวัดแพร่เปิดให้บริการตรวจรักษา ฟื้นฟู ป้องกันโรค และส่งเสริมสุขภาพ ด้วยศาสตร์การแพทย์แผนไทยและการแพทย์ทางเลือกอาทิ นวดแผนไทย นวดประคบ ฝังเข็ม จัดกระดูก เป็นต้น ประชาชนทั่วไป ผู้ป่วย ผู้สูงอายุ สามารถรับบริการได้ทุกสิทธิการรักษา
จากนั้น ได้เยี่ยมเสริมพลัง อสม.ในพื้นที่ และมอบนโยบายการดําเนินงาน โดยให้ อสม.ซึ่งเป็นหมอคนที่ 1ร่วมปฏิบัติหน้าที่กับหมอคนที่ 2 และหมอคนที่ 3 ดูแล เฝ้าระวัง ป้องกันควบคุมโรค สื่อสารทําความเข้าใจและเชิญชวนประชาชนเข้ารับวัคซีนโควิด 19 ให้ครบ 4 เข็ม พร้อมทั้งดูแลสุขภาพตนเองเพื่อเป็นต้นแบบที่ดี ยกระดับสู่การเป็น “สมาร์ท อสม.” ใช้เทคโนโลยีในการดูแลสุขภาพคนในชุมชน รวมถึงช่วยกันสอดส่องลูกหลานในชุมชนให้ห่างไกลจากยาเสพติด
******************************************* 2 ธันวาคม 2565
รัฐบาลไทย-ข่าวทำเนียบรัฐบาล-SME D Bank ผนึก ม.หอการค้าไทย - เออาร์ไอพี หนุนเอสเอ็มอีสู่ BCG Model
วันศุกร์ที่ 2 ธันวาคม 2565
SME D Bank ผนึก ม.หอการค้าไทย - เออาร์ไอพี หนุนเอสเอ็มอีสู่ BCG Model
SME D Bank ผนึก ม.หอการค้าไทย - เออาร์ไอพี หนุนเอสเอ็มอีสู่ BCG Model  ดันคว้ารางวัลสุดยอดเอสเอ็มอี ‘THAILAND TOP SME AWARDS 2022’ ต้นแบบเติบโตยั่งยืนเคียงคู่สังคม สิ่งแวดล้อม
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า SME D Bank ในฐานะธนาคารเพื่อเอสเอ็มอีไทย ประกาศจุดยืนในการปฏิบัติภารกิจของการธนาคารเพื่อการพัฒนาเอสเอ็มอี ผ่านกระบวนการ “เติมทุนคู่พัฒนา” หนึ่งในภารกิจดังกล่าว ธนาคารร่วมกับนิตยสาร Business+ บริษัท เออาร์ไอพี จํากัด (มหาชน) และมหาวิทยาลัยหอการค้าไทย จัดพิธีมอบรางวัลสุดยอดเอสเอ็มอีไทย “THAILAND TOP SME AWARDS 2022” เพื่อยกย่องเชิดชูผู้ประกอบการเอสเอ็มอีไทยที่มีผลการดําเนินงานยอดเยี่ยม และการบริหารจัดการที่โดดเด่นในด้านต่าง ๆ โดยปีนี้ (2565) จัดต่อเนื่องเป็นปีที่ 6 มุ่งเน้นให้ความสําคัญเชิดชูผู้ประกอบการเอสเอ็มอีที่สามารถยกระดับธุรกิจตามแนวทางเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว หรือ BCG Model (Bio-Circular-Green Economy) ช่วยให้ธุรกิจเติบโต และก้าวเดินต่อไปสู่ความยั่งยืน สอดคล้องกับนโยบายรัฐบาลที่ให้ความสําคัญสูงสุดกับ BCG Model ด้วยการยกเป็นวาระแห่งชาติ
สําหรับการมอบรางวัลในครั้งนี้ ลูกค้าของ SME D Bank จํานวนถึง 16 รายที่ได้รับรางวัล จากผลงานโดดเด่นในการนํา BCG Model มาประยุกต์ใช้อย่างเหมาะสม สนับสนุนธุรกิจเติบโต และก้าวเดินต่อไปสู่ความยั่งยืน มีส่วนส่งเสริมความเข้มแข็งและความมั่นคงให้กับประเทศเติบโตอย่างสมดุล ทั้งด้านเศรษฐกิจ สังคม และสิ่งแวดล้อม โดยได้รับเกียรติจากนายมนู เลียวไพโรจน์ ประธานกรรมการ บริษัท เออาร์ไอพี จํากัด (มหาชน) เป็นประธานในพิธี ณ ห้องบอลรูม โรงแรมสวิสโฮเต็ล กรุงเทพฯ รัชดา เมื่อวันที่ 1 ธ.ค.65 ที่ผ่านมา
สําหรับลูกค้า SME D Bank ที่ได้รับรางวัลดังกล่าว ประกอบด้วย
1. บริษัท อีซียู ช็อป 1 จํากัด รางวัลการออกแบบสินค้ายอดเยี่ยมแห่งปี
2. บริษัท ร้อยแปด ฟู้ดส์ จํากัด รางวัลวิสาหกิจส่งเสริมภูมิปัญญาชุมชนแห่งปี
3. บริษัท มัลติเพิลฟู้ดส์ จํากัด รางวัลธุรกิจด้านอาหารแห่งปี
4. บริษัท เกียรติมุกดา พรีเมี่ยมไอซ์ จํากัด รางวัลธุรกิจเพื่อสังคมแห่งปี
5. บริษัท เหล็กร่มเกล้า จํากัด รางวัลนวัตรกรรมด้านอสังหาริมทรัพย์แห่งปี
6. บริษัท บิ๊กไพศาล โปรเจค จํากัด รางวัลธุรกิจดิจิทัลแห่งปี
7. บริษัท เรนเชอร์ สเปเชียล ทูลส์ แอนด์ เซอร์วิส จํากัด รางวัลความเป็นเลิศด้านบริการแห่งปี
8. บริษัท วรธันย์ เทคโนโลยี จํากัด รางวัลนวัตกรรมด้านการจัดจําหน่ายแห่งปี
9. บริษัท นอร์ทเทิร์น ไบโอแก๊ซ จํากัด รางวัลนวัตกรรมด้านพลังงานแห่งปี
10. บริษัท อําภาวิศวกรรม จํากัด รางวัลธุรกิจชีวภาพแห่งปี
11. บริษัท ไทยพลาสติกรีไซเคิลกรุ๊ป จํากัด รางวัลธุรกิจสนับสนุนเศรษฐกิจหมุนเวียนแห่งปี
12. บริษัท อาร์เอสที โรโบติกส์ จํากัด รางวัลนวัตกรรมด้านการผลิตแห่งปี
13. บริษัท สกาย ออน อินเตอร์เนชั่นแนล จํากัด รางวัลธุรกิจการเกษตรชีวภาพแห่งปี
14. ห้างหุ้นส่วนจํากัด เลม่อนโกลด์ (แอล.เอ็ม.จี) รางวัลธุรกิจเพื่อสิ่งแวดล้อมแห่งปี
15. บริษัท คีนน์ ไบโอเทค กรุ๊ป จํากัด รางวัลผลิตภัณฑ์ยอดเยี่ยมแห่งปี
16. บริษัท คอมพานี บี จํากัด รางวัลผู้ประกอบการที่มีบรรษัทภิบาล
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการอำนวยการด้านการบริหารจัดการทรัพยากรน้ำครั้งที่ 4/2565
วันศุกร์ที่ 2 ธันวาคม 2565
รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ําครั้งที่ 4/2565
รองปลัดกระทรวงเกษตรและสหกรณ์ เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ําครั้งที่ 4/2565
วันพฤหัสบดีที่ 1 ธันวาคม 2565 เวลา 09.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เข้าร่วมการประชุมคณะอนุกรรมการอํานวยการด้านการบริหารจัดการทรัพยากรน้ํา ครั้งที่ 4/2565 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุมผ่านสื่ออิเล็กทรอนิกส์
การประชุมดังกล่าวเพื่อรับทราบประเด็นสําคัญที่เกี่ยวข้องกับการบริหารจัดการทรัพยากรน้ํา ได้แก่ 1) การรายงานสภาพอากาศ สถานการณ์น้ําปัจจุบัน และการคาดการณ์สถานการณ์น้ําในอนาคต 2) ความก้าวหน้าในการดําเนินการตามมาตรการรับมือฤดูฝนปี 2565 3) ผลการดําเนินงานของศูนย์บริหารจัดการน้ําส่วนหน้าในพื้นที่เสี่ยงอุทกภัยภาคตะวันออกเฉียงเหนือ และภาคกลาง 4) ความก้าวหน้าในการดําเนินการตามมาตรการรองรับฤดูแล้ง ปี 2565/2566 และ 5) การติดตามสถานการณ์อุทกภัยในพื้นที่ภาคใต้และแนวทางการบริหารจัดการน้ําของเขื่อนบางลาง ปี 2565 นอกจากนี้
ที่ประชุมได้พิจารณาแนวทางแก้ไขปัญหาระยะเร่งด่วนในพื้นที่ลุ่มน้ําเจ้าพระยาใหญ่ โดยมีเป้าหมายหลัก คือ การเพิ่มประสิทธิภาพการบริหารจัดการน้ําในช่วงน้ําหลากของลุ่มน้ําเจ้าพระยา และการลดผลกระทบทางด้านท้ายน้ํา ซึ่งประธานในที่ประชุมได้เน้นย้ําให้หน่วยงานทุกภาคส่วนที่เกี่ยวข้องดําเนินการเตรียมความพร้อมในการแก้ไขปัญหาดังกล่าวอย่างเต็มความสามารถเพื่อให้การขับเคลื่อนเป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-​พิธีทำบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธ.ค. 65)
วันศุกร์ที่ 2 ธันวาคม 2565
​พิธีทําบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธ.ค. 65)
เช้าวันนี้ (วันศุกร์ที่ 2 ธันวาคม 2565 เวลา 8.30 น.) พลเอก สนิธชนก  สังขจันทร์ ปลัดกระทรวงกลาโหม เป็นประธานในการจัดพิธีเจริญพระพุทธมนต์ถวายเป็นพระราชกุศล และพิธีทําบุญตักบาตรพระสงฆ์และสามเณร จํานวน 89 รูป
ถวายเป็นพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธ.ค. 65) ณ ห้องพินิตประชานาถ ในศาลาว่าการกลาโหม เพื่อแสดงออกถึงความจงรักภักดี และน้อมรําลึกถึงพระมหากรุณาธิคุณอันหาสุดมิได้
โดยในตลอดระยะเวลา 70 ปี แห่งการครองราชย์ ปวงพสกนิกรชาวไทยต่างน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระมหากษัตริย์ผู้ทรงพระคุณอันประเสริฐทรงอุทิศพระองค์ปฏิบัติบําเพ็ญพระราชกรณียกิจนานัปการ เพื่อทํานุบํารุงอาณาประชาราษฎร์สร้างความผาสุกร่มเย็นให้แก่ชาติบ้านเมือง โครงการอันเนื่องมาจากพระราชดําริหลายพันโครงการ และหลักในการดําเนินชีวิตทั้งปรัชญาของเศรษฐกิจพอเพียง และพระราชดํารัสที่พระราชทานในโอกาสต่างๆ ได้เป็นเครื่องยึดเหนี่ยวให้ยึดถือปฏิบัติให้สามารถดําเนินชีวิตได้อย่างมั่นคง ด้วยสํานึกในพระมหากรุณาธิคุณอันหาที่สุดมิได้พสกนิกรชาวไทยจักขอสืบสานพระราชปณิธานด้วยความจงรักภักดี เพื่อร่วมกันพัฒนาและสรรค์สร้างสังคมไทยให้มีความเจริญก้าวหน้าสืบไป
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ยกเว้นการเก็บค่าผ่านทางพิเศษ รวม 3 สายทาง
วันศุกร์ที่ 2 ธันวาคม 2565
การทางพิเศษแห่งประเทศไทย ยกเว้นการเก็บค่าผ่านทางพิเศษ รวม 3 สายทาง
ในวันจันทร์ที่ 5 และวันเสาร์ที่ 10 ธันวาคม 2565
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ในวันจันทร์ที่ 5 และวันเสาร์ที่ 10 ธันวาคม 2565 ตั้งแต่เวลา 00.01 น. ถึงเวลา 24.00 น. ดังนี้
- ทางพิเศษเฉลิมมหานคร (ทางด่วนขั้นที่ 1) จํานวน 19 ด่าน
- ทางพิเศษศรีรัช (ทางด่วนขั้นที่ 2) จํานวน 31 ด่าน
- ทางพิเศษอุดรรัถยา (บางปะอิน - ปากเกร็ด) จํานวน 10 ด่าน
เนื่องจากวันจันทร์ที่ 5 ธันวาคม 2565 เป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และวันเสาร์ที่ 10 ธันวาคม 2565 วันรัฐธรรมนูญ ซึ่งเป็นวันหยุดราชการประจําปี ตามประกาศสํานักนายกรัฐมนตรี ตามที่ กทพ. บริษัททางด่วน และรถไฟฟ้ากรุงเทพ จํากัด (มหาชน) และ บริษัททางด่วนกรุงเทพเหนือ จํากัด ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน -ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอํานวยความสะดวกในการเดินทางของประชาชนในวันหยุด
ทั้งนี้ ผู้ใช้ทางพิเศษสามารถดาวน์โหลด Application “EXAT Portal” เพื่อเข้าไปอัปเดตเป็น บัตร Easy Pass Plus + เข้าไปใช้งานระบบ M-Flow โดยไม่ต้องลงทะเบียนใหม่ รวมถึงยังสามารถตรวจสอบยอดเงินคงเหลือในบัตร Easy Pass ตลอดจนรับข่าวสารโปรโมชันและสิทธิประโยชน์ต่าง ๆ อีกทั้งยังสามารถขอความช่วยเหลือฉุกเฉิน (SOS) ผ่านทางแอปพลิเคชันดังกล่าวได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-ปลัดดีอีเอส เปิดประชุม “สถิติทางการเพื่อการพัฒนาประเทศ”
วันศุกร์ที่ 2 ธันวาคม 2565
ปลัดดีอีเอส เปิดประชุม “สถิติทางการเพื่อการพัฒนาประเทศ”
ปลัดดีอีเอส เปิดประชุม “สถิติทางการเพื่อการพัฒนาประเทศ”
วันนี้(2ธันวาคม 65)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดการประชุม“สถิติทางการเพื่อการพัฒนาประเทศ”พร้อมกล่าวปาฐกถาพิเศษ“ความสําคัญของข้อมูลในยุคดิจิทัล”จัดโดยสํานักงานสถิติแห่งชาติ เพื่อให้หน่วยงานรับรู้และเข้าใจต่อการขับเคลื่อนการพัฒนาสถิติและแผนกําหนดความรับผิดชอบในการจัดทําสถิติทางการรวมทั้งการสนับสนุนในการขึ้นชุดข้อมูลสถิติทางการบนระบบบัญชีข้อมูลหน่วยงานและลงทะเบียนระบบบัญชีข้อมูลภาครัฐ(GD Catalog)โดยดีอีเอสได้จัดเตรียมโครงสร้างพื้นฐานด้านดิจิทัลเพื่อให้บริการระบบคลาวด์กลางภาครัฐ(Government Data Center and Cloud Service: GDCC)ที่จะเป็นPlatformกลางสําหรับให้บริการข้อมูลโดยมีดร.ปิยนุชวุฒิสอนผู้อํานวยการสํานักงานสถิติแห่งชาติให้การต้อนรับณโรงแรมอัศวินแกรนด์คอนเวนชั่นกรุงเทพฯ
_______________________
รัฐบาลไทย-ข่าวทำเนียบรัฐบาล-เกษตรฯ จับมือ 3 หน่วยงาน ขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง
วันศุกร์ที่ 2 ธันวาคม 2565
เกษตรฯ จับมือ 3 หน่วยงาน ขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง
เกษตรฯ จับมือ 3 หน่วยงาน ขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังร่วมพิธีลงนามบันทึกข้อตกลงความร่วมมือ โครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ระหว่าง กระทรวงเกษตรและสหกรณ์ กระทรวงมหาดไทย กระทรวงพาณิชย์ และธนาคารเพื่อการเกษตรและสหกรณ์การเกษตร (ธ.ก.ส.) โดยได้รับเกียรติจาก นายธนารัตน์ งามวลัยรัตน์ ผู้จัดการ ธ.ก.ส. นายวันชัย วราวิทย์ รองปลัดกระทรวงพาณิชย์ และนายพิริยะ ฉันทดิลก รองอธิบดีกรมการปกครอง กระทรวงมหาดไทย เป็นผู้แทนหน่วยงานร่วมลงนาม ณ กระทรวงเกษตรและสหกรณ์ ว่า กระทรวงเกษตรและสหกรณ์ ได้จัดทําโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง โดยในปี 2566 มีเป้าหมายครอบคลุมพื้นที่ 76 จังหวัด จํานวน 878 หมู่บ้าน วงเงิน 5 ล้านบาท มุ่งหวังที่จะบูรณาการด้านการเกษตรในระดับหมู่บ้านผ่านคณะกรรมการหมู่บ้าน เพื่อยกระดับรายได้เกษตรกรและสินค้าเกษตรให้มีมูลค่าสูง รวมทั้งส่งเสริมให้เกษตรกรเข้าถึงแหล่งทุนทางการเกษตร ลดการพึ่งพาจากภาครัฐ ซึ่งมีกรอบระยะเวลาความร่วมมือ 5 ปี ตั้งแต่ปีงบประมาณ พ.ศ. 2566-2570 ตลอดจนปฏิรูประบบการบริหารราชการของกระทรวงเกษตรและสหกรณ์ให้มีการบูรณาการทุกภาคส่วนอย่างแท้จริงและใช้ทรัพยากรที่มีได้อย่างเต็มศักยภาพ
เริ่มดําเนินการส่งเสริมให้เกษตรกรและสถาบันเกษตรกรในพื้นที่สามารถวิเคราะห์ศักยภาพและโอกาส วางแผนการผลิตที่เชื่อมโยงกับความต้องการของตลาด มีตลาดรองรับที่ชัดเจน เพื่อจัดทําแผนธุรกิจเกษตรรายสินค้าในการเข้าถึงแหล่งทุนจากสถาบันการเงิน ตลอดจนเข้าถึงนวัตกรรมและเทคโนโลยีที่จําเป็น การทําเกษตรที่ได้มาตรฐานเพื่อยกระดับการผลิตของตนเอง และเพื่อให้มีฐานข้อมูลกิจกรรมการทําการเกษตรที่มีความเป็นปัจจุบันทุกเวลา ใช้ประกอบการวิเคราะห์ ประมวลผล ประกอบการตัดสินใจในการกําหนดนโยบาย บริหารจัดการ และการให้ความช่วยเหลือในด้านต่าง ๆ นําไปสู่การปรับโครงสร้างการผลิตในภาคการเกษตรในระดับพื้นที่อย่างแท้จริง โดยการดําเนินการทั้งหมดนี้ มีการสร้างกลไกการบริหารงานและการมีส่วนร่วมตั้งแต่ในระดับพื้นที่และส่วนกลางในการขับเคลื่อนและพัฒนาภาคการเกษตรให้บรรลุเป้าหมายตามเจตนารมณ์ของยุทธศาสตร์ชาติต่อไป
“โครงการดังกล่าวเป็นความร่วมมือระหว่างกระทรวงเกษตรและสหกรณ์ กระทรวงมหาดไทย กระทรวงพาณิชย์ และธนาคารเพื่อการเกษตรและสหกรณ์การเกษตร มีวัตถุประสงค์เพื่อทบทวนและขับเคลื่อนแผนพัฒนาหมู่บ้าน รวมทั้งจัดทําแผนงาน/โครงการด้านการเกษตรที่มีความเชื่อมโยงกับแผนชุมชน ซึ่งได้มาจากปัญหาและความต้องการของประชาชนที่ผ่านกระบวนการมีส่วนร่วมของประชาชนและภาคีต่าง ๆ ในพื้นที่ เพื่อยกระดับการผลิตสินค้าเกษตรระดับหมู่บ้านให้มีมูลค่าเพิ่มขึ้น ได้แก่ สินค้าเกษตรอัตลักษณ์ สินค้าเกษตรปลอดภัย สินค้าเกษตรอัจฉริยะ สินค้าเกษตรแปรรูป และสินค้าเกษตรชีวภาพ โดยมีอาสาสมัครเกษตรหมู่บ้านเป็นกลไกหลักในการเชื่อมโยงการขับเคลื่อนภาคการเกษตรระดับหมู่บ้านเพื่อบูรณาการการทํางานด้านการเกษตรทั้งภาครัฐ ภาคเอกชน และภาคประชาสังคม ให้เกิดขึ้นเป็นรูปธรรมในระดับพื้นที่” รองปลัดเกษตรฯ กล่าว.
รัฐบาลไทย-ข่าวทำเนียบรัฐบาล-สป. ร่วมสร้างกุศลเพื่อสภากาชาดไทยจัดพิธีรับมอบเงินและของรางวัลงานกาชาด ประจำปี 2565 ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย”
วันศุกร์ที่ 2 ธันวาคม 2565
สป. ร่วมสร้างกุศลเพื่อสภากาชาดไทยจัดพิธีรับมอบเงินและของรางวัลงานกาชาด ประจําปี 2565 ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย”
(1 ธันวาคม 2565 เวลา 13.30 น.) สํานักงานปลัดกระทรวงกลาโหม และสมาคมภริยาข้าราชการ สํานักงานปลัดกระทรวงกลาโหม จัดพิธีรับมอบเงินและของรางวัลงานกาชาด ประจําปี 2565 ณ ห้องพินิตประชานาถ ในศาลาว่าการกลาโหม
โดยมี พลเอก สนิธชนก สังขจันทร์ ปลัดกระทรวงกลาโหม เป็นประธาน และ พันเอกหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม ร่วมในพิธี ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย”
โดยสํานักงานปลัดกระทรวงกลาโหม และสมาคมภริยาข้าราชการ สํานักงานปลัดกระทรวงกลาโหม ได้ร่วมออกร้านฯ เพื่อหารายได้ทูลเกล้าทูลกระหม่อมถวาย สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชามารี อุปนายิกา ผู้อํานวยการสภากาชาดไทย โดยจัดกิจกรรมภายในร้านฯ และการจําหน่ายสลากบํารุงสภากาชาดไทย ซึ่งของรางวัลในการออกสลากฯ ได้รับความอนุเคราะห์จากส่วนราชการองค์การ บริษัท ห้าง ร้าน และผู้มีอุปการะคุณ อาทิ เครื่องใช้ไฟฟ้าภายในบ้าน ได้แก่ โทรทัศน์ กระทะไฟฟ้า เครื่องดูดฝุ่น เตาปิ้งย่างอเนกประสงค์ หม้อหุงข้าว พัดลม ฯลฯ รวมทั้งรถจักรยาน สร้อยคอทองคํา และเงินสดรวมมูลค่า 1,373,100 บาท ทั้งนี้ สภากาชาดไทยได้กําหนดจัดขึ้นระหว่างวันที่ 8 - 18 ธันวาคม 2565 รวม 11 วัน ณ สวนลุมพินี
รัฐบาลไทย-ข่าวทำเนียบรัฐบาล-ขอเชิญชวนประชาชนเที่ยวงานกาชาดประจำปี ๒๕๖๕
วันศุกร์ที่ 2 ธันวาคม 2565
ขอเชิญชวนประชาชนเที่ยวงานกาชาดประจําปี ๒๕๖๕
เพื่อเป็นการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยพาครอบครัวมาร่วมเล่นกิจกรรมร่วมทําบุญสร้างความสุขไปด้วยกัน ในระหว่างวันที่ ๘ - ๑๘ ธันวาคม ๒๕๖๕
ซึ่งได้กําหนดการจัดงานในรูปแบบ Hybrid Event ผสมผสานระหว่างการจัดงานในรูปแบบ On Ground ณ สวนลุมพินี และการจัดงานในรูปแบบ Online ผ่านทาง www.งานกาชาด.com สําหรับผู้ที่ไม่สามารถเดินทางมาที่สวนลุมพินีได้ เพื่อให้สอดคล้องกับวิถีชีวิตแบบ New Normal ที่เปลี่ยนไปของประชาชน แต่ยังคงไว้ซึ่งอัตลักษณ์ของงานกาชาดประจําปี ๒๕๖๕
รัฐบาลไทย-ข่าวทำเนียบรัฐบาล-น้อมนำพระราชปณิธานพระบาทสมเด็จพระเจ้าอยู่หัว กระทรวงมหาดไทย จัดกิจกรรม "จิตอาสานำพาสุข เพื่อพัฒนาคุณภาพชีวิตแบบมีส่วนร่วมของสังคม" สืบสานพระราชปณิธานและน้อมรำลึกในพระมหากรุณาธิคุณร
วันศุกร์ที่ 2 ธันวาคม 2565
น้อมนําพระราชปณิธานพระบาทสมเด็จพระเจ้าอยู่หัว กระทรวงมหาดไทย จัดกิจกรรม "จิตอาสานําพาสุข เพื่อพัฒนาคุณภาพชีวิตแบบมีส่วนร่วมของสังคม" สืบสานพระราชปณิธานและน้อมรําลึกในพระมหากรุณาธิคุณร
น้อมนําพระราชปณิธานพระบาทสมเด็จพระเจ้าอยู่หัว กระทรวงมหาดไทย จัดกิจกรรม "จิตอาสานําพาสุข เพื่อพัฒนาคุณภาพชีวิตแบบมีส่วนร่วมของสังคม" สืบสานพระราชปณิธานและน้อมรําลึกในพระมหากรุณาธิคุณรัชกาลที่ 9
เมื่อวันที่ 1 ธ.ค. 65 ที่โรงเรียนวัดเศวตฉัตร แขวงบางลําภูล่าง เขตคลองสาน กรุงเทพมหานคร นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายพรพจน์ เพ็ญพาส รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นําคณะผู้บริหาร ข้าราชการ พนักงาน เจ้าหน้าที่ในสังกัดสํานักงานปลัดกระทรวงมหาดไทย และสํานักงานเขตคลองสาน ลูกเสือ เนตรนารี ประชาชนจิตอาสา ร่วมทํากิจกรรมจิตอาสานําพาสุข เพื่อพัฒนาคุณภาพชีวิตแบบมีส่วนร่วมของสังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โอกาสนี้ นายพรพจน์ เพ็ญพาส รองปลัดกระทรวงมหาดไทย นําคณะฯ ลงพื้นที่เยี่ยมเยียนและมอบถุงน้ําใจให้กับผู้ด้อยโอกาส ยากจน มีรายได้น้อย ผู้พิการ และผู้ป่วยติดเตียง ในพื้นที่ชุมชนอู่ใหม่ และชุมชนวัดเศวตฉัตร ด้วยความปรารถนาที่จะให้พี่น้องประชาชนได้มีชีวิตความเป็นอยู่ที่ดีขึ้น สามารถใช้ชีวิตในสังคมได้อย่างมีความสุข
นายพรพจน์ เพ็ญพาส รองปลัดกระทรวงมหาดไทย กล่าวว่า เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 ปวงชนชาวไทยทุกหมู่เหล่าต่างมีความปลื้มปิติโสมนัสเป็นล้นพ้น ที่ได้ร่วมกันแสดงความจงรักภักดีและสํานึกในพระมหากรุณาธิคุณอันหาที่สุดมิได้ ด้วยการดําเนินกิจกรรมจิตอาสานําพาสุข เพื่อพัฒนาคุณภาพชีวิตแบบมีส่วนร่วมของสังคม
"ตลอดระยะเวลาที่ผ่านมา ปวงพสกนิกรชาวไทยต่างน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 70 ปีแห่งการครองราชย์ ซึ่งทรงอุทิศพระองค์ปฏิบัติบําเพ็ญพระราชกรณียกิจนานัปการ เพื่อทํานุบํารุงอาณาประชาราษฎร์ สร้างความผาสุกร่มเย็นให้แก่ชาติบ้านเมือง ทรงเป็นพ่อของแผ่นดินที่พระราชทาน ความเอื้ออาทรห่วงใยแก่ราษฎรโดยถ้วนหน้า ทั้งปรัชญาของเศรษฐกิจพอเพียง พระบรมราโชวาท และพระราชดํารัสที่พระราชทานในโอกาสต่าง ๆ ได้เป็นเครื่องยึดเหนี่ยวให้ทุกฝ่ายยึดถือปฏิบัติ กระทรวงมหาดไทย น้อมรําลึกและสํานึกในพระมหากรุณาธิคุณอันหาที่สุดมิได้ จึงได้ดําเนินการจัดกิจกรรม "จิตอาสานําพาสุข" เพื่อพัฒนาคุณภาพชีวิตแบบมีส่วนร่วมของสังคม โดยการลงพื้นที่เยี่ยมเยียนและมอบถุงน้ําใจให้กับผู้ด้อยโอกาส ยากจน มีรายได้น้อย ผู้พิการ และผู้ป่วยติดเตียง ในพื้นที่ชุมชนอู่ใหม่ และชุมชนวัดเศวตฉัตร ให้ได้รับความช่วยเหลือและเป็นกําลังใจในการดําเนินชีวิตต่อไป" นายพรพจน์ฯ กล่าว
นายพรพจน์ เพ็ญพาส รองปลัดกระทรวงมหาดไทย กล่าวเพิ่มเติมว่า กระทรวงมหาดไทยมีความมุ่งมั่นในการสืบสานพระราชปณิธาน ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยความจงรักภักดี และจักมุ่งมั่นเจริญรอยตามเบื้องพระยุคลบาท เพื่อร่วมกันพัฒนาและสรรค์สร้างสังคมไทยให้มีความเจริญก้าวหน้าด้วยความมั่นคงอย่างยั่งยืนสืบไป
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ลงพื้นที่แก้ปัญหาน้ำอีสาน สั่งการรับมือกับภัยแล้งและดูแก้ปัญหาที่ดินทำกินประชาชน
วันศุกร์ที่ 2 ธันวาคม 2565
รองนายกฯ พลเอก ประวิตรฯ ลงพื้นที่แก้ปัญหาน้ําอีสาน สั่งการรับมือกับภัยแล้งและดูแก้ปัญหาที่ดินทํากินประชาชน
รองนายกฯ พลเอก ประวิตรฯ ลงพื้นที่แก้ปัญหาน้ําอีสาน สั่งการรับมือกับภัยแล้งและดูแก้ปัญหาที่ดินทํากินประชาชน
วันนี้ (2 ธันวาคม 2565) พลเอก ประวิตร วงษ์สุวรรณ รองนายกรัฐมนตรี พร้อม รัฐมนตรีว่าการกระทรวงดิจิทัลเพื่อเศรษฐกิจเเละสังคม รัฐมนตรีช่วยว่าการกระทรวงการคลัง รัฐมนตรีช่วยว่าการกระทรวงกลาโหม และคณะ เดินทางลงพื้นที่ภาคอีสาน จ.มุกดาหาร เพื่อตรวจติดตามการบริหารจัดการแก้ปัญหาน้ําแล้งและรับฟังปัญหาจากประชาชนในพื้นที่ โดย มี ผู้ว่าราชการจังหวัดมุกดาหาร เลขาธิการสํานักงานทรัพยากรน้ําแห่งชาติ (สทนช.) และหัวหน้าส่วนราชการต่าง ๆ ให้การต้อนรับ ณ ศาลากลาง จ.มุกดาหาร
ภาพรวม ปี 61-64 จ.มุกดาหาร ได้รับงบประมาณบริหารจัดการน้ํากว่า 4,300 ล้านบาท ในการพัฒนาระบบป้องกันน้ําท่วม ทั้งการปรุงลําน้ํา พัฒนาแหล่งน้ําและระบบระบายน้ํา มีพื้นที่ได้รับประโยชน์ เกือบ 40,000 ไร่ ครอบคลุม 17,873 ครัวเรือน และในปี 66 - 67 มีแผนพัฒนาลุ่มน้ําห้วยมุก อ่างเก็บน้ําห้วยเปื่อย และระบบป้องกันน้ําท่วม โดยได้รับการจัดสรรงบประมาณ 1,063 ล้านบาท
พลเอก ประวิตรฯ ได้ย้ําสั่งการ ขอให้ จังหวัดเร่งช่วยเหลือเกษตรกรที่ไม่มีที่ดินทํากิน จากปัญหาการจํานอง การขายฝาก เพื่อให้เกษตรกรยังคงมีสิทธิ์ในที่ดินทํากินของตัวเอง และการแก้ปัญหาความยากจนและลดความเหลื่อมล้ําในพื้นที่ โดยให้บูรณาการความร่วมมือภาคีการพัฒนาต่างๆ และบริหารจัดการข้อมูลแบบชี้เป้า (TPMAP)
สําหรับการบริหารจัดการน้ํา ขอให้ สทนช.ประสาน กับ ฝ่ายปกครอง ระดับจังหวัดเตรียมพร้อมรับมือกับสาธารณภัยที่อาจเกิดขึ้น โดยต้องให้ความสําคัญ ขับเคลื่อน แผนป้องกันและแก้ไขภาวะน้ําท่วมน้ําแล้งระดับพื้นที่แต่ละจังหวัด โดยในส่วนของมุกดาหาร ขอให้เร่งดําเนินการก่อสร้างประตูระบายน้ําบังอี่ให้เสร็จตามแผนงาน พร้อมทั้งให้ขยายผล กระจายขุดเจาะบาดาลโดยใช้พลังงานแสงอาทิตย์สูบน้ําขึ้น เพื่อแก้ปัญหาพื้นที่ขาดแคลนน้ําอุปโภค บริโภคให้ครอบคลุมปัญหา
พร้อมกันนี้ ขอให้เร่งแก้ปัญหาน้ําประปาที่ไม่พอใช้ ในพื้นที่ 7 หมู่บ้าน อ.คําชะอี ที่เคยประสบปัญหาน้ําประปาไม่พอใช้ โดยเฉพาะให้เร่งสํารวจและแก้ไขการชํารุดของระบบประปาหมู่บ้าน และบริหารจัดการน้ําดิบที่เป็นปัญหาให้เพียงพอต่อการใช้งานของประชาชนในฤดูแล้ง
บ่ายวันเดียวกันนี้ พลเอก ประวิตรฯ จะลงพบปะประชาชน เพื่อรับทราบปัญหาและตรวจติดตามความคืบหน้าการบริหารจัดการน้ํา ในการก่อสร้างประตูระบายน้ํา ห้วยบังอี่ ต.โพธิ์ไทร อ. ดอนตาล และโครงการขุดเจาะน้ําบาดาลและสูบน้ําด้วยพลังแสงอาทิตย์ บ้านนาดี อ. เมืองมุกดาหาร ต่อไป
รัฐบาลไทย-ข่าวทำเนียบรัฐบาล-อนุทิน” เปิดรพ.สูงเม่น (แห่งใหม่) ขยายการดูแลประชาชน อ.สูงเม่นและพื้นที่ใกล้เคียง
วันศุกร์ที่ 2 ธันวาคม 2565
อนุทิน” เปิดรพ.สูงเม่น (แห่งใหม่) ขยายการดูแลประชาชน อ.สูงเม่นและพื้นที่ใกล้เคียง
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสูงเม่น (แห่งใหม่) พัฒนาศักยภาพและขยายบริการด้านการแพทย์ ตามนโยบาย “หนึ่งจังหวัดหนึ่งโรงพยาบาล” แบ่งปันทรัพยากรร่วมกับโรงพยาบาลแพร่ ดูแลสุขภาพประชาชนอําเภอสูงเม่นและใกล้เคียง
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสูงเม่น (แห่งใหม่) พัฒนาศักยภาพและขยายบริการด้านการแพทย์ ตามนโยบาย “หนึ่งจังหวัดหนึ่งโรงพยาบาล” แบ่งปันทรัพยากรร่วมกับโรงพยาบาลแพร่ ดูแลสุขภาพประชาชนอําเภอสูงเม่นและใกล้เคียงด้วยระบบเครือข่ายบริการไร้รอยต่อ
วันที่ (2 ธันวาคม 2565) ที่โรงพยาบาลสูงเม่น อําเภอสูงเม่น จังหวัดแพร่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดป้ายโรงพยาบาลสูงเม่น (แห่งใหม่) โดยมี พระราชเขมากร เจ้าคณะจังหวัดแพร่ พระโกศัยเกจิยารักษ์ รองเจ้าคณะจังหวัดแพร่ พระครูโกศลพิพัฒนคุณ เจ้าคณะอําเภอสูงเม่น นายแพทย์ยงยศ ธรรมวุฒิ รองปลัดกระทรวงสาธารณสุข นายแพทย์สมฤกษ์ จึงสมานผู้ตรวจราชการกระทรวงสาธารณสุขเขตสุขภาพที่ 1 รองผู้ว่าราชการจังหวัดแพร่ ผู้บริหาร และผู้เกี่ยวข้อง เข้าร่วมงาน
นายอนุทิน กล่าวว่า กระทรวงสาธารณสุข มุ่งพัฒนาศักยภาพสถานบริการทั่วประเทศเพื่อให้ประชาชนได้รับบริการด้านการแพทย์มีคุณภาพอย่างรวดเร็วและทั่วถึง โรงพยาบาลสูงเม่น ซึ่งเป็นโรงพยาบาลชุมชนขนาด 30 เตียงนอกจากการพัฒนาศักยภาพ ขยายบริการ ตามแผนพัฒนาระบบบริการ (Service plan ) ของกระทรวงสาธารณสุขแล้วยังดําเนินงานตามนโยบาย “หนึ่งจังหวัด หนึ่งโรงพยาบาล” (One Province One Hospital) ที่ให้โรงพยาบาล
ในจังหวัดร่วมกันให้บริการ โดยใช้ทรัพยากรร่วมกัน ทั้งแพทย์ พยาบาล เครื่องมือ ห้องผ่าตัด ยา เวชภัณฑ์และอื่นๆทําให้ผู้ป่วยสามารถเข้าถึงบริการได้ง่าย รวดเร็ว ลดระยะเวลารอคอยและได้รับบริการที่มีมาตรฐานเดียวกัน โดยจัดบริการร่วมกับ โรงพยาบาลแพร่ ทําให้สามารถให้บริการห้องผ่าตัดได้ 4 ห้อง ICU 8 เตียง ตึกผู้ป่วยใน ที่รองรับผู้ป่วยหนักและ Intermediate Care อีก 30 เตียง ดูแลประชาชนได้ทั้งในเขต อ.สูงเม่น อ.เด่นชัย อ.วังชิ้น อ.ลอง และบางส่วนของ อ.เมือง ครอบคลุมประชากร 150,000 คน ช่วยลดความแออัด และลดคิวห้องผ่าตัดของโรงพยาบาลแพร่ ได้อย่างมาก
ด้าน นายแพทย์แสงชัย พงศ์พิชญ์พิทักษ์ ผู้อํานวยการโรงพยาบาลสูงเม่น กล่าวว่า โรงพยาบาลเปิดให้บริการตั้งแต่ปี พ.ศ. 2513 เนื่องจากสถานที่เดิมคับแคบ ไม่สามารถขยายการบริการรองรับประชาชนที่มารับบริการเพิ่มขึ้นได้ จึงต้องย้ายสถานที่ทําการแห่งใหม่ นอกจากงบประมาณในการก่อสร้างจากกระทรวงสาธารณสุข ยังได้รับการสนับสนุนจากภาคประชาชน ท้องถิ่น กํานันผู้ใหญ่บ้าน ทหารจาก ม.พัน 12 จิตอาสา และคณะอสม. ทําให้โรงพยาบาลสูงเม่นแห่งใหม่สามารถเปิดให้บริการได้ ตั้งแต่วันที่ 17 ตุลาคม 2565
******************************************* 2 ธันวาคม 2565
รัฐบาลไทย-ข่าวทำเนียบรัฐบาล-ที่ปรึกษา รมว.กระทรวงอุตสาหกรรม เปิดงาน “Shimadzu 1st Global Hemp and Cannabis Summit 2022”
วันศุกร์ที่ 2 ธันวาคม 2565
ที่ปรึกษา รมว.กระทรวงอุตสาหกรรม เปิดงาน “Shimadzu 1st Global Hemp and Cannabis Summit 2022”
ที่ปรึกษา รมว.กระทรวงอุตสาหกรรม เปิดงาน “Shimadzu 1st Global Hemp and Cannabis Summit 2022”
วันนี้ (2 ธันวาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เป็นประธานเปิดงาน Shimadzu 1st Global Hemp and Cannabis Summit 2022 ซึ่งจัดงานร่วมกันระหว่าง Shimadzu Asia Pacific บริษัทพาราไซแอนติฟิค จํากัด และศูนย์บริการวิเคราะห์ทดสอบ (สวทช.) หรือ NCTC โดยมี Mr. Tetsuya Tanigaki Managing Director Shimadzu (Asia Pacific), Singapore นายพูศักดิ์ หิรัณยตระกูล Managing Director บริษัท พาราไซแอนติฟิค จํากัด ผศ.สุชาดา ไชยสวัสดิ์ ผู้อํานวยการศูนย์วิเคราะห์ทดสอบยาชีววัตถุ หรือ BPCL มหาวิทยาลัยเทคโนโลยีพระจอมเกล้าธนบุรี และดร.ณฏฐพล วุฒิพันธุ์ ผู้อํานวยการศูนย์บริการวิเคราะห์ทดสอบ สวทช. ร่วมเปิดงาน โดยภายในงานมีผู้ร่วมสัมมนากว่า 100 คน จากประเทศในเอเชีย อาทิ สิงคโปร์ มาเลเซีย อินโดนีเซีย ฟิลิปปินส์ เนปาล ศรีลังกา อินเดีย นอกจากนี้ยังมีกลุ่มบริษัทสําคัญในประเทศไทยที่เกี่ยวข้องกับการนํากัญชา/กัญชงไปใช้ประโยชน์เพื่อพัฒนาอุตสาหกรรมในประเทศ เข้าร่วมสัมมนา ณ อุทยานวิทยาศาสตร์ประเทศไทย สวทช.
กัญชง/กัญชา เป็นพืชเศรษฐกิจใหม่ ที่ได้รับการสนับสนุนจากรัฐบาล ผ่านทางกระทรวงอุตสาหกรรม เน้นการส่งเสริม สนับสนุน รวมถึงการผลักดันภาคอุตสาหกรรมให้นํากัญชง/กัญชา มาใช้ประโยชน์ครบทุกส่วน โดยนําเทคโนโลยีมาเสริมการวิเคราะห์ทดสอบในการสร้างผลิตภัณฑ์นวัตกรรมที่เกี่ยวข้อง เพื่อควบคุมคุณภาพ ให้เป็นไปตามมาตรฐานความปลอดภัยที่กฎหมายกําหนด เพื่อให้การนํากัญชง/กัญชา มาใช้ประโยชน์ทั้งทางการแพทย์ วิจัย และอุตสาหกรรมของประเทศให้มีความเจริญก้าวหน้าอย่างรวดเร็ว ซึ่งเป็นความร่วมมือระหว่างประเทศในเอเชีย รัฐบาลให้การสนับสนุน ศูนย์บริการวิเคราะห์ทดสอบ สวทช. หรือ NCTC จัดตั้งศูนย์วิเคราะห์ทดสอบด้านกัญชา กัญชง สารสกัดและผลิตภัณฑ์กัญชา กัญชง (Cannabis Analytical Testing Center: CATC) ที่ได้รับการรับรองมาตรฐานสากล ISO/IEC 17025 เพื่อรองรับการวิเคราะห์ทดสอบอย่างครบวงจร ทั้งด้านคุณภาพและความปลอดภัย เป็นผลิตภัณฑ์ที่มีมาตรฐานระดับสากล ช่วยสนับสนุนภาคอุตสาหกรรม เพิ่มมูลค่าทางเศรษฐกิจของประเทศ นอกจากจะมีงานสัมมนาถึงนวัตกรรมและเทคโนโลยีการวิเคราะห์ทดสอบ กัญชง/กัญชา แล้ว ยังมีการเยี่ยมชมแล็บตรวจวิเคราะห์ “กัญชา กัญชง กระท่อม” ของ NCTC สวทช. อีกด้วย
ผู้ที่สนใจสามารถสอบถามรายละเอียดได้ที่ เบอร์โทรศัพท์ 0 2117 6850 และ 0 2117 6864 E-mail: [emailprotected]
รัฐบาลไทย-ข่าวทำเนียบรัฐบาล-กระทรวงเกษตรตั้งเป้า ปี 68 ประเทศไทยปลอดโรคพิษสุนัขบ้า ชวนประชาชนร่วมเป็นอาสาปศุสัตว์เฝ้าระวังโรคฯ
วันศุกร์ที่ 2 ธันวาคม 2565
กระทรวงเกษตรตั้งเป้า ปี 68 ประเทศไทยปลอดโรคพิษสุนัขบ้า ชวนประชาชนร่วมเป็นอาสาปศุสัตว์เฝ้าระวังโรคฯ
กระทรวงเกษตรตั้งเป้า ปี 68 ประเทศไทยปลอดโรคพิษสุนัขบ้า ชวนประชาชนร่วมเป็นอาสาปศุสัตว์เฝ้าระวังโรคฯ
วันที่ 2 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยกระทรวงเกษตรและสหกรณ์ ขอเชิญชวนพี่น้องประชาชนร่วมกันเป็นส่วนหนึ่งของการขับเคลื่อนสู่เป้าหมาย “ประเทศไทยปลอดโรคพิษสุนัขบ้าภายในปี 2568” ตามโครงการสัตว์ปลอดโรคคนปลอดภัยจากพิษสุนัขบ้า ซึ่งทางกรมปศุสัตว์ มีแนวทางแก้ปัญหาโรคนี้โดยมุ่งเน้นการควบคุมประชากรสุนัขและแมว และสัตว์ต้องได้รับวัคซีนป้องกันโรคพิษสุนัขบ้าไม่น้อยกว่าร้อยละ 80 ของจํานวนสุนัขและแมวเป็นประจําทุกปี อีกทั้งยังส่งเสริมความตระหนักรู้เรื่องโรคพิษสุนัขบ้าให้ประชาชนและเจ้าของสัตว์เลี้ยงรวมถึงการเลี้ยงสัตว์อย่างรับผิดชอบและไม่ปล่อยทิ้งสัตว์ในพื้นที่สาธารณะ ทั้งนี้ สถานการณ์โรคพิษสุนัขบ้าปี 2565 ข้อมูล ณ วันที่ 25 พ.ย. มีรายงานพบจากการสุ่มตรวจจํานวนสัตว์ที่มีเชื้อรวม 210 ตัว คิดเป็นร้อยละ 5 มีผู้เสียชีวิต 2 ราย ขณะที่ปี 2561 สูงถึงร้อยละ 15 ผู้เสียชีวิต 18 ราย
รองโฆษกฯกล่าวต่อว่า เพื่อให้สําเร็จตามเป้าหมาย “ประเทศไทยปลอดโรคพิษสุนัขบ้า” นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการให้กรมปศุสัตว์เร่งบูรณาการการทํางานกับภาคส่วนต่างๆและประชาชนในการสร้างอาสาปศุสัตว์รุ่นใหม่และพัฒนาอาสาปศุสัตว์เดิมที่มีอยู่แล้วให้มีความรู้ ความเข้าใจและมีทักษะในการปฏิบัติงานด้านการเฝ้าระวัง ป้องกันและควบคุมโรคพิษสุนัขบ้าครอบคลุมในทุกพื้นที่ ซึ่งในช่วงที่ผ่านมาได้จัดโครงการฝึกอบรมเพื่อสร้างและพัฒนาศักยภาพอาสาปศุสัตว์ด้านโรคพิษสุนัขบ้า ไปแล้วหลายรุ่น มีผู้ผ่านการอบรมครอบคลุมทุกพื้นที่ มากกว่า 1 แสนคน และในปี งบประมาณ 2566 นี้ ตั้งเป้าไว้ที่ 8,600 คน อย่างน้อย 2 - 3 คนต่อตําบล อาสาปศุสัตว์ที่ผ่านการฝึกอบรมแล้วจะได้รับใบประกาศนียบัตรผู้ผ่านการฝึกอบรม บัตรประจําตัวอาสาปศุสัตว์ และหนังสือมอบหมายให้ทําการฉีดวัคซีนโรคพิษสุนัขบ้าจากสัตวแพทย์ ตามพระราชบัญญัติโรคพิษสุนัขบ้า พ.ศ. 2535
“รัฐบาลขอเชิญชวนประชาชนร่วมมือกันป้องกันโรคพิษสุนัขบ้า ซึ่งทางกรมปศุสัตว์ กระทรวงเกษตรฯ พร้อมอํานวยความสะดวกในเรื่องการฉีดวัคซีนแก่สุนัขและแมว อีกทั้ง มุ่งสร้างอาสาปศุสัตว์ด้านโรคพิษสุนัขบ้า เพราะถือเป็นหัวใจหลักของชุมชนที่จะช่วยให้การเฝ้าระวังป้องกัน ควบคุมและกําจัดโรคพิษสุนัขบ้าเกิดความอย่างยั่งยืน ลดอุบัติการณ์การเกิดโรคพิษสุนัขบ้าทั้งในคนและสัตว์เลี้ยง” นางสาวรัชดา กล่าว
รัฐบาลไทย-ข่าวทำเนียบรัฐบาล-ผลสำเร็จการประชุม ADMM Retreat & 9th ADMM-Plus วันที่ 22 - 23 พฤศจิกายน 2565 ณ ประเทศกัมพูชา
วันศุกร์ที่ 2 ธันวาคม 2565
ผลสําเร็จการประชุม ADMM Retreat & 9th ADMM-Plus วันที่ 22 - 23 พฤศจิกายน 2565 ณ ประเทศกัมพูชา
...
รัฐบาลไทย-ข่าวทำเนียบรัฐบาล-กรมสรรพากรเปิดให้พ่อค้า - แม่ค้าออนไลน์ใช้ที่อยู่ในอาคารชุดจดทะเบียนภาษีมูลค่าเพิ่มผ่านระบบออนไลน์ได้แล้ว
วันศุกร์ที่ 2 ธันวาคม 2565
กรมสรรพากรเปิดให้พ่อค้า - แม่ค้าออนไลน์ใช้ที่อยู่ในอาคารชุดจดทะเบียนภาษีมูลค่าเพิ่มผ่านระบบออนไลน์ได้แล้ว
กรมสรรพากรอํานวยความสะดวกให้พ่อค้า - แม่ค้าออนไลน์ ที่เป็นบุคคลธรรมดาและต้องการจดทะเบียนภาษีมูลค่าเพิ่ม (VAT) สามารถใช้ที่อยู่ในอาคารชุดหรือคอนโดมิเนียมขอจดทะเบียน VAT ผ่านระบบออนไลน์ได้แล้ว ตั้งแต่วันที่ 1 ธันวาคม 2565 เป็นต้นไป
นายลวรณ แสงสนิท อธิบดีกรมสรรพากร เปิดเผยว่า “ปัจจุบันธุรกิจขายของออนไลน์มีการขยายตัวอย่างรวดเร็ว และมีผู้ประกอบการจํานวนมากที่พักอาศัยในอาคารชุดหรือคอนโดมีเนียมและใช้เป็นสถานประกอบการ ซึ่งถ้ามีรายได้ทั้งปี เกินกว่า 1.8 ล้านบาท ผู้ประกอบการมีหน้าที่จดทะเบียน VAT ต่อกรมสรรพากร โดยที่ผ่านมาไม่สามารถใช้อาคารชุดเป็นสถานประกอบการเพื่อจดทะเบียน VAT ได้ กรมสรรพากรตระหนักถึงปัญหาดังกล่าว จึงได้ปรับปรุงกฎหมายให้สอดคล้องกับรูปแบบการประกอบธุรกิจขายของออนไลน์ในปัจจุบัน โดยให้นําอาคารชุดหรือคอนโดมีเนียมมาเป็นสถานประกอบการในการจดทะเบียน VAT ได้ตามหลักเกณฑ์ วิธีการ และเงื่อนไขที่กําหนด โดยสามารถศึกษารายละเอียดเพิ่มเติมและยื่นคําขอจดทะเบียน VAT ได้ที่ www.rd.go.th >> บุคคลธรรมดา >> ภาษีมูลค่าเพิ่ม >> ระบบจดทะเบียนภาษีมูลค่าเพิ่มสําหรับผู้ประกอบการพาณิชย์อิเล็กทรอนิกส์ที่ใช้อาคารชุดเป็นสถานประกอบการ พร้อม Upload เอกสารที่เกี่ยวข้อง”
อธิบดีกรมสรรพากร กล่าวสรุปว่า “การปรับปรุงรูปแบบการจดทะเบียน VAT ให้กับพ่อค้า – แม่ค้าออนไลน์ในครั้งนี้ จะช่วยอํานวยความสะดวก ลดขั้นตอนและระยะเวลาให้สามารถยื่นจดทะเบียน VAT ได้ง่ายขึ้น เนื่องจากเป็นการทําธุรกรรมบนระบบออนไลน์ในทุกขั้นตอน ตอบโจทย์นโยบายตรงกลุ่ม บริการตรงใจ สนับสนุนรูปแบบการประกอบกิจการที่เปลี่ยนแปลงไปในยุคปัจจุบัน”
หากมีข้อสงสัยสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง ขสมก.สั่ง กสร.นำหลักแรงงานสัมพันธ์เจรจาหาข้อยุติโดยเร็ว
วันพฤหัสบดีที่ 1 ธันวาคม 2565
รมว.เฮ้ง ห่วงลูกจ้าง ขสมก.สั่ง กสร.นําหลักแรงงานสัมพันธ์เจรจาหาข้อยุติโดยเร็ว
รมว.เฮ้ง ห่วงลูกจ้าง ขสมก.สั่ง กสร.นําหลักแรงงานสัมพันธ์เจรจาหาข้อยุติโดยเร็ว
วันที่1ธันวาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับสมาชิกสหภาพแรงงานรัฐวิสาหกิจองค์การขนส่งมวลชนกรุงเทพ(ขสมก.)นําโดยนายสมพงศ์สวัสดีภาพและคณะประมาณ30คนเดินทางมายื่นหนังสือต่อรัฐมนตรีว่าการกระทรวงแรงงานขอให้ช่วยเหลือกรณีนายจ้างไม่จ่ายค่าจ้างให้กับสมาชิกสหภาพแรงงานบางคนโดยเห็นว่าเป็นการแทรกแซงการดําเนินกิจการของสหภาพแรงงาน ซี่งมีผู้บริหารระดับสูงกระทรวงแรงงานเข้าร่วมด้วยณห้องจัตุมงคลชั้น6อาคารกระทรวงแรงงาน
นายสุชาติกล่าวว่าตามที่สมาชิกสหภาพแรงงานรัฐวิสาหกิจขสมก.ได้มายื่นหนังสือเพื่อขอความช่วยเหลือ
กรณีประเด็นปัญหาที่เกิดขึ้นดังกล่าวจึงขอให้ช่วยตรวจสอบถึงการดําเนินการของนายจ้างว่ามีความถูกต้องหรือไม่ซึ่งในเรื่องนี้นั้นท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกํากับดูแลกระทรวงแรงงานได้ให้ความสําคัญกับความเดือดร้อนของพี่น้องผู้ใช้แรงงานทุกกลุ่มและกําชับให้กระทรวงแรงงานดําเนินการตรวจสอบข้อเท็จจริงเพื่อให้ลูกจ้างได้รับสิทธิความคุ้มครองตามกฎหมายเบื้องต้นในส่วนของกระทรวงแรงงานผมได้สั่งการให้กรมสวัสดิการและคุ้มครองแรงงานได้ชี้แจงถึงประเด็นปัญหาที่เกิดขึ้นพร้อมทั้งหาแนวทางในการช่วยเเหลือรวมทั้งให้เจรจากับฝ่ายนายจ้างโดยใช้หลักแรงงานสัมพันธ์ที่ดีเพื่อให้ได้ข้อยุติโดยเร็วต่อไป
+++++++++++++++++++
กองเผยแพร่และประชาสัมพันธ์
1ธันวาคม2565
รัฐบาลไทย-ข่าวทำเนียบรัฐบาล-พลเอก ประวิตรฯ รองนายกฯ ร่วมมือ พลเอก เตีย บันห์ ร่วมปราบอาชญากรรมข้ามแดน โดยเฉพาะยาเสพติดและแก๊งคอลเซ็นเตอร์ไทย ที่ใช้กัมพูชาเป็นฐานหลอกคนไทยด้วยกัน
วันศุกร์ที่ 2 ธันวาคม 2565
พลเอก ประวิตรฯ รองนายกฯ ร่วมมือ พลเอก เตีย บันห์ ร่วมปราบอาชญากรรมข้ามแดน โดยเฉพาะยาเสพติดและแก๊งคอลเซ็นเตอร์ไทย ที่ใช้กัมพูชาเป็นฐานหลอกคนไทยด้วยกัน
พลเอก ประวิตรฯ รองนายกฯ ร่วมมือ พลเอก เตีย บันห์ ร่วมปราบอาชญากรรมข้ามแดน โดยเฉพาะยาเสพติดและแก๊งคอลเซ็นเตอร์ไทย ที่ใช้กัมพูชาเป็นฐานหลอกคนไทยด้วยกัน
วันนี้ (2 ธันวาคม 2565) เวลา 1400 น. พลเอก ประวิตร วงษ์สุวรรณ รอง นรม. และ พลเอก เตีย บันห์ รองนายกรัฐมนตรี และ รัฐมนตรีว่าการกระทรวงกลาโหมกัมพูชา ได้ร่วมการประชุมคณะกรรมการชายแดนทั่วไป (GBC) ไทย - กัมพูชา ครั้งที่ 15 ณ รร.ดิ แอทธินี กรุงเทพฯ โดยฝ่ายไทยเป็นเจ้าภาพจัดขึ้น
ก่อนการประชุม พลเอก ประวิตรฯ ได้ร่วมหารือกับ พลเอก เตีย บันห์ ทั้งสองฝ่ายได้ย้ําสัมพันธ์และความร่วมมือทางทหารที่ใกล้ชิดแน่นแฟ้นในทุกระดับ และเห็นถึงความสําคัญของกลไกการประชุมคณะกรรมการชายแดนทั่วไป ( GBC ) ต่อความมั่นคงชายแดนของทั้งสองประเทศ โดยจะเพิ่มความร่วมมือกิจกรรมทางทหาร รวมทั้งการป้องกันและปราบปรามอาชญากรรมข้ามชาติมากขึ้น เช่น ยาเสพติด การค้ามนุษย์ อาชญากรรมทางไซเบอร์ โดยเฉพาะกลุ่มมิจฉาชีพหลอกลวงข้ามแดน รวมทั้งร่วมเดินหน้าขับเคลื่อนการเก็บกู้ทุ่นระเบิดตามแนวชายแดน ตามนโยบายของนายกรัฐมนตรี ทั้งสองประเทศ เพื่อความปลอดภัยของประชาชนทั้งสองประเทศ โดยไม่นําเงื่อนไขของเขตแดนมาเป็นปัญหาในการปฏิบัติงาน
โดย พลเอก ประวิตร ฯ ได้ขอบคุณกัมพูชา ที่สนับสนุนช่วยเหลือคนไทยในกัมพูชาที่ถูกหลอกลวง และขอความร่วมมือกัมพูชาช่วยกวาดล้างจับกุมแก๊ง Call Center คนไทย ที่ใช้กัมพูชาเป็นฐานหลอกลวงคนไทยด้วยกัน พร้อมย้ํา กห.ไทย พร้อมสนับสนุนที่นั่งศึกษาทางทหารระดับต่าง ๆ ให้ กห.กัมพูชา เพื่อความสัมพันธ์ทางทหารที่แน่นแฟ้นมากขึ้น
ต่อจากนั้น พลเอก ประวิตร และ พลเอก เตีย บันห์ ได้เป็นประธานร่วม การประชุมคณะกรรมการชายแดนทั่วไป ไทย - กัมพูชา ครั้งที่ 15 โดยเน้นย้ํา ความร่วมมือด้านต่าง ๆ ระหว่างกองทัพและหน่วยงานที่เกี่ยวข้องในทุกระดับ อันจะนํามาซึ่งสันติภาพ เสถียรภาพและความมั่นคงตลอดแนวชายแดน และรับทราบความก้าวหน้าของความร่วมมือด้านต่าง ๆ เช่น การผ่านแดนและการสัญจรข้ามแดน การเก็บกู้ทุ่นระเบิด การป้องกันและปราบปรามยาเสพติด การเสริมสร้างความร่วมมือระหว่างหน่วยงานชายแดน ในการพัฒนาคุณภาพชีวิต การศึกษา ศาสนาและวัฒนธรรม การค้าชายแดน สาธารณสุขและการบรรเทาสาธารณภัย โดยเฉพาะการขับเคลื่อนกลไกการประชุม ผบ.ทสส.ไทย - กัมพูชา และการจัดตั้งกลไก RBC ประชุมร่วมระหว่างกองกําลังป้องกันชายแดนทั้งสองประเทศ เพื่อแก้ปัญหาในระดับพื้นที่ นอกจากนั้น ได้สนับสนุนให้หน่วยงานระดับ อําเภอ จังหวัด ร่วมแก้ปัญหายาเสพติด โดยดําเนินงานหมู่บ้านคู่ขนานสีขาวและหมู่บ้านเข้มแข็งตามแนวชายแดน รวมทั้งร่วมปฏิบัติตามแผนแม่น้ําโขงปลอดภัย เพื่อควบคุมปัญหายาเสพติด ซึ่งความคืบหน้าที่เป็นรูปธรรมดังกล่าว สะท้อนถึงพัฒนาการความสัมพันธ์และความร่วมมือระหว่างกันในการแก้ปัญหาชายแดนที่มีมากขึ้นต่อเนื่อง
รัฐบาลไทย-ข่าวทำเนียบรัฐบาล-กรมที่ดิน ชี้แจงกรณีถือครองที่ดินแทนคนต่างด้าว โดย นางพนิตาวดี ปราชญ์นคร รองอธิบดีกรมที่ดิน
วันศุกร์ที่ 2 ธันวาคม 2565
กรมที่ดิน ชี้แจงกรณีถือครองที่ดินแทนคนต่างด้าว โดย นางพนิตาวดี ปราชญ์นคร รองอธิบดีกรมที่ดิน
กรมที่ดิน ชี้แจงกรณีถือครองที่ดินแทนคนต่างด้าว โดย นางพนิตาวดี ปราชญ์นคร รองอธิบดีกรมที่ดิน
กรมที่ดิน ชี้แจงกรณีถือครองที่ดินแทนคนต่างด้าว โดย นางพนิตาวดี ปราชญ์นคร รองอธิบดีกรมที่ดิน
ตามที่มีข่าวปรากฏในสื่อต่าง ๆ เกี่ยวกับคนต่างด้าวซื้อที่ดินในหมู่บ้านจัดสรรเกือบทั้งโครงการ จากการตรวจสอบชื่อผู้ถือกรรมสิทธิ์ในโครงการหมู่บ้านจัดสรร พบว่าเป็นบุคคลไทยทั้งหมด ซี่งจะต้องดําเนินการตรวจสอบว่าคนไทยเหล่านี้ถือที่ดินแทนคนต่างด้าวหรือไม่ หากพบว่าเป็นการถือที่ดินแทนคนต่างด้าว จะต้องดําเนินการทางกฎหมายต่อไป
ปัจจุบันการถือครองที่ดินของบุคคลต่างด้าวบางประเภท สามารถดําเนินการได้ตามกฎหมายเฉพาะ เช่น
1. กฎกระทรวงกําหนดหลักเกณฑ์ วิธีการ และเงื่อนไข การได้มาซึ่งที่ดินเพื่อใช้เป็นที่อยู่อาศัยของคนต่างด้าว พ.ศ. 2545
2. พระราชบัญญัติส่งเสริมการลงทุน พ.ศ 2520
3. พระราชบัญญัติเขตพัฒนาพิเศษภาคตะวันออก พ.ศ. 2561 เป็นต้น
แต่บุคคลต่างด้าวยังมิอาจได้มาตามประมวลกฎหมายที่ดินได้ ซึ่งในการตรวจสอบกรณี นิติบุคคลขอได้มาซึ่งที่ดิน ว่าจะเป็นนิติบุคคลต่างด้าวหรือไม่นั้น
มีแนวทางปปฏิบัติ ให้ตรวจสอบว่า มีคนต่างด้าวถือหุ้น เกิน 49% หรือไหม และมีหุ้นส่วนคนต่างด้าวเกิน 50% ของผู้เป็นหุ้นส่วนหรือไม่ หากตรวจสอบแล้ว ไม่เกินกว่าที่กฎหมาย. กําหนด ถือว่า นิติบุคคลดังกล่าวเป็นนิติบุคคล สัญชาติไทย สามารถถือครองที่ดินในประเทศไทยได้ ตาม มาตรา 97 แห่งประมวลกฎหมายที่ดิน
สําหรับการได้มาซึ่งที่ดินของนิติบุคคล ที่มีเหตุที่น่าสงสัยคนไทยเป็นผู้ถือหุ้นแทนคนต่างด้าว พนักงานเจ้าหน้าที่ต้องสอบสวนให้ปรากฏข้อเท็จจริง ว่าคนไทยเหล่านี้ เป็นผู้ถือหุ้นที่แท้จริง มิได้ถือแทนคนต่างด้าว โดยสอบสวนผู้ถือหุ้นคนไทยที่ถือหุ้นส่วนใหญ่ในประเด็น
- มีอาชีพใด
- รายได้ต่อเดือนเท่าไร โดยแสดงหลักฐานประกอบ
- เงินที่ซื้อหุ้นมีที่มาอย่าไร เป็นต้น
ส่วนกรณี บุคคลต่างด้าวเช่าที่ดิน หรือถือสิทธิประเภทอื่นในระยะยาว พนักงานเจ้าหน้าที่ต้องสอบสวนว่าวัตถุประสงค์ในการเช่าที่ดินเพื่อนําไปประกอบกิจการใด ผู้ให้เช่าถือกรรมสิทธิ์แทนบุคคลต่างด้าวผู้เช่าหรือไม่ หรือขัดต่อ พรบ. ประกอบธุรกิจของคนต่างด้าว หรือไม่
จากกรณีที่เป็นข่าว ก่อให้เกิดความห่วงใยในเรื่องความเข้าใจของประชาชน เกี่ยวกับการได้มาซึ่งที่ดินของบุคคลต่อด้าว กรมที่ดิน ได้มีหนังสือสั่งการเน้นย้ําให้พนักงานเจ้าหน้าที่ใช้ความรอบคอบ และสอบสวนให้ได้ข้อเท็จจริงให้ปรากฏชัดเจน กรณีที่คนไทยซื้อที่ดิน ว่าจะเข้าลักษณะเป็นการถือครองที่ดินแทนบุคคลต่างด้าวหรือไม่ ตลอดจนให้ทําการประชาสัมพันธ์ให้ทราบด้วยว่าการถือครองที่ดินแทนคนต่างด้าวจะมีความผิดฐานแจ้งความเท็จ และแจ้งให้เจ้าพนักงานจดข้อความอันเป็นเท็จลงในเอกสารราชการ ทั้งตามประมวลกฎหมายที่ดินและประมวลกฎหมายอาญารวมถึงบุคคลต่างด้าวก็มีความผิด ซึ่งมีอัตราโทษทั้งจําและปรับส่วนที่ดินที่ได้มาโดยไม่ชอบด้วยกฎหมายนั้น ก็จะต้องจําหน่ายหากไม่จําหน่าย อธิบดีกรมที่ดินก็มีอํานาจจําหน่ายที่ดินนั้นได้
ที่มา : ประชาสัมพันธ์ กรมที่ดิน
รัฐบาลไทย-ข่าวทำเนียบรัฐบาล-บขส. เปิดจองตั๋วล่วงหน้า รองรับการเดินทางในช่วงวันหยุดยาวเดือนธันวาคมและช่วงเทศกาลปีใหม่ 2566
วันพฤหัสบดีที่ 1 ธันวาคม 2565
บขส. เปิดจองตั๋วล่วงหน้า รองรับการเดินทางในช่วงวันหยุดยาวเดือนธันวาคมและช่วงเทศกาลปีใหม่ 2566
เตรียมรถโดยสารให้บริการวันละ 2,900 - 3,000 เที่ยว พร้อมคุมเข้มมาตรการด้านความปลอดภัยป้องกัน COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคมเปิดเผยว่า ในเดือนธันวาคมนี้ ช่วงสุดสัปดาห์มีวันหยุดยาวติดต่อกันหลายวัน อาทิ ในวันที่ 5 ธันวาคม 2565 ซึ่งเป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ วันพ่อแห่งชาติ และในวันที่ 12 ธันวาคม 2565 เป็นวันหยุดวันหยุดชดเชยวันรัฐธรรมนูญดังนั้นเพื่ออํานวยความสะดวกในการเดินทางให้กับประชาชนให้ได้รับบริการที่สะดวก รวดเร็ว ปลอดภัย ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม บริษัท ขนส่ง จํากัด (บขส.)จึงได้เตรียมความพร้อมจัดการเดินรถรองรับการเดินทางของประชาชนในช่วงวันหยุดดังกล่าว โดยได้จัดรถโดยสาร (รถ บขส. รถร่วม และรถตู้) เที่ยวไป ประมาณวันละ 2,900 เที่ยว คาดว่า จะมีผู้ใช้บริการ ประมาณวันละ 32,000 คน ส่วนการเดินทางกลับ ได้จัดรถโดยสาร รองรับประมาณวันละ 3,000 เที่ยว คาดว่า จะมีผู้ใช้บริการ ประมาณวันละ 33,000 คน
นอกจากนี้ เพื่อป้องกันปัญหาผู้โดยสารตกค้าง ลดความแออัดในสถานีขนส่งผู้โดยสาร และป้องกันการแพร่ระบาดของเชื้อไวรัส COVID-19 บขส. ได้เปิดให้บริการจองตั๋วโดยสารล่วงหน้าทุกเส้นทาง ผู้ใช้บริการสามารถวางแผนการเดินทางได้ล่วงหน้า ทั้งในช่วงเดือนธันวาคม 2565 และเทศกาลปีใหม่ 2566 ที่จะถึงนี้ โดยสามารถจองตั๋วโดยสารล่วงหน้าทางช่องทางออนไลน์ดังนี้ Application : E-TicketWebsite บขส. เว็บไซต์ www.transport.co.thเคาน์เตอร์เซอร์วิส ตัวแทนจําหน่ายตั๋ว บขส.และช่องจําหน่ายตั๋วของ บขส. ณ สถานีเดินรถทั่วประเทศ
ทั้งนี้ บขส. ขอเชิญชวนผู้ใช้บริการสมัครสมาชิก บขส. Card (ไม่เสียค่าใช้จ่ายในการสมัคร) ทาง Application E-Ticket และ www.transport.co.th เพื่อรับสิทธิพิเศษต่าง ๆ ตามเงื่อนไขที่บริษัทกําหนด อาทิ ส่วนลดค่าโดยสาร 5 % และรับคะแนนสะสมคูณ 2 เมื่อซื้อตั๋วผ่านช่องทางออนไลน์เดินทาง ในระหว่างวันที่ 1 - 31 ธันวาคม 2565 สอบถามรายละเอียดเพิ่มเติม Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า ได้เน้นย้ําให้ผู้ประกอบการรถร่วมฯ ที่นํารถโดยสารมาวิ่งจะต้องดําเนินการ ตามมาตรการ/วิธีการปฏิบัติสําหรับการเดินรถโดยสาร เพื่อการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และให้ดูแลเรื่องความปลอดภัย ตรวจสภาพความพร้อมของรถโดยสาร พนักงานขับรถ ให้พร้อมก่อนออกเดินทางทุกครั้ง พร้อมจํากัดความเร็วไม่เกิน 80 - 90 กิโลเมตร/ชั่วโมง และเมื่อเจอฝนตก สภาพถนนเปียก เส้นทางที่น้ําท่วมขังควรใช้ความเร็วลดลง ใช้ความระมัดระวังในการขับรถให้มากขึ้น รวมทั้งนํามาตรการ 4 พร้อม ได้แก่ สถานีพร้อม พนักงานพร้อม รถโดยสารพร้อม และการบริการพร้อม มาใช้ เพื่อสร้างความปลอดภัยและความเชื่อมั่นในการเดินทางให้แก่ผู้โดยสารทุกคน
รัฐบาลไทย-ข่าวทำเนียบรัฐบาล-กระทรวงยุติธรรมรับมอบเครื่องอุปโภค จากบริษัท สไมล์ ภัณฑ์ จำกัด เพื่อส่งต่อให้กับผู้ด้อยโอกาส ผู้ป่วยติดเตียง ผู้ยากไร้ ใน จังหวัดหนองบัวลำภู
วันศุกร์ที่ 2 ธันวาคม 2565
กระทรวงยุติธรรมรับมอบเครื่องอุปโภค จากบริษัท สไมล์ ภัณฑ์ จํากัด เพื่อส่งต่อให้กับผู้ด้อยโอกาส ผู้ป่วยติดเตียง ผู้ยากไร้ ใน จังหวัดหนองบัวลําภู
กระทรวงยุติธรรมรับมอบเครื่องอุปโภคจากบริษัท สไมล์ ภัณฑ์ จํากัด เพื่อส่งต่อให้กับผู้ด้อยโอกาส ผู้ป่วยติดเตียง ผู้ยากไร้ ใน จังหวัดหนองบัวลําภู
ในวันศุกร์ที่ ๒ ธันวาคม ๒๕๖๕ เวลา ๐๘.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานการรับมอบเครื่องอุปโภค จํานวน ๕๐๐ ชุด จากร้อยเอกวิชัย กุลวุฒิวิลาศ กรรมการผู้จัดการบริษัท สไมล์ ภัณฑ์ จํากัด ณ ห้องรับรอง ชั้น ๓ อาคารกระทรวงยุติธรรม โดยมีพันตํารวจโท ประวุธ วงศ์สีนิล รองปลัดกระทรวงยุติธรรม นายสํารวม บุญเสริม ผู้เชี่ยวชาญเฉพาะด้านบริหารทรัพยากรบุคคล รักษาราชการแทนผู้อํานวยการสถาบันพัฒนาบุคลากรกระทรวงยุติธรรม นายอนุพร อรุณรัตน์ ที่ปรึกษานายกสภาทนายความในพระบรมราชูปถัมภ์ ร่วมเป็นสักขีพยานการรับมอบในครั้งนี้ โดยเครื่องอุปโภคจากการรับมอบดังกล่าว กระทรวงยุติธรรมจะดําเนินการส่งมอบให้กับผู้ด้อยโอกาส ผู้ป่วยติดเตียง ผู้ยากไร้ ในจังหวัดหนองบัวลําภูต่อไป
รัฐบาลไทย-ข่าวทำเนียบรัฐบาล-บีโอไอ – บสย. หารือแนวทางส่งเสริม Startup
วันศุกร์ที่ 2 ธันวาคม 2565
บีโอไอ – บสย. หารือแนวทางส่งเสริม Startup
บสย. - BOI หารือถึงแนวทางความร่วมมือเพื่อพัฒนาและส่งเสริมกิจการนวัตกรรมและวิสาหกิจเริ่มต้น Startup ภายใต้พระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย ทั้งภาคการเกษตรเทคโนโลยีชีวภาพ เศรษฐกิจหมุนเวียนดิจิทัล BCG Model
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นางดุสิดา ทัพวงษ์ รองผู้จัดการทั่วไป สายงานบริหารช่องทางและพัฒนาผู้ประกอบการต้อนรับ นายวิรัตน์ ธัชศฤงคารสกุล รองเลขาธิการคณะกรรมการส่งเสริมการลงทุน สํานักงานคณะกรรมการส่งเสริมการลงทุน (บีโอไอ) นายวรกาญจน์ โกศลพิศิษฐ์กุล ผู้อํานวยการกองเสริมสร้างขีดความสามารถในการแข่งขัน และคณะทํางานด้านวิชาการส่งเสริมการลงทุน ในโอกาสเข้าหารือถึงแนวทางความร่วมมือเพื่อพัฒนาและส่งเสริมกิจการนวัตกรรมและวิสาหกิจเริ่มต้น Startup ภายใต้พระราชบัญญัติการเพิ่มขีดความสามารถในการแข่งขันของประเทศสําหรับอุตสาหกรรมเป้าหมาย ทั้งภาคการเกษตรเทคโนโลยีชีวภาพ เศรษฐกิจหมุนเวียน ดิจิทัล BCG Model การท่องเที่ยวระดับคุณภาพภายใต้ 3 มาตรการพิเศษคือ
1.มาตรการส่งเสริมวิสาหกิจเริ่มต้น 2.มาตรการส่งเสริมการพัฒนาบุคลากรทักษะขั้นสูง 3.การสนับสนุนการนําผลงานวิจัยและพัฒนาต่อยอดเป็นการผลิตในเชิงพาณิชย์ โดยในส่วน มาตรการส่งเสริมการพัฒนาบุคลากรทักษะขั้นสูง บีโอไอ มีงบประมาณสนับสนุนทุนฝึกอบรมทักษะให้กับพนักงานในองค์กร โดยกิจการที่เข้ารับทุนสามารถร่วมสนันสนุนคู่กับบีโอไอ และยังสามารถให้คําปรึกษาการเลือกหลักสูตรที่เหมาะสมกับแต่ละกิจการได้ รวมถึงลูกค้า บสย. ที่ขอรับการส่งเสริมการลงทุน สามารถขอทุนการฝึกอบรมได้ทั้งระดับบุคคล และระดับองค์กร เป็นต้น
ในโอกาสนี้ บีโอไอ ยังได้หารือถึงแนวทางและหลักเกณฑ์การค้ําประกันสินเชื่อกลุ่ม Startup และการสนับสนุนผู้ประกอบการด้านการค้ําประกันสินเชื่อ โดย บสย. ได้ให้คําแนะนํา บทบาท การค้ําประกันสินเชื่อ พร้อมแนะนํา โครงการค้ําประกันสินเชื่อรายสถาบันการเงินระยะที่ 7 หรือ บี ไอ เจ็ด ( BI 7) ใหม่ล่าสุด วงเงิน 11,000 ล้านบาท รองรับการเปิดประเทศ และการขยายตัวของเศรษฐกิจไทย โดยการเติมสภาพคล่องให้ผู้ประกอบการ SMEs พร้อมสนับสนุนการเข้าถึงแหล่งทุนให้กับผู้ประกอบการ SMEs และ Startup ที่ขอรับการส่งเสริมการลงทุนและต้องการสินเชื่อ รวมถึงแนวทางการบูรณาการความร่วมมือด้านหลักสูตรฝึกอบรมต่างๆ ระหว่าง บีโอไอ กับ บสย. เพื่อสนับสนุนการเพิ่มขีดความสามารถในการแข่งขันให้ผู้ประกอบการ SMEs ผ่านศูนย์ที่ปรึกษาทางการเงิน SMEs (บสย. F.A. Center) ณ สํานักงานใหญ่ บสย. อาคารชาญอิสสระทาวเวอร์ 2 ขั้น 18 ถนนเพชรบุรีตัดใหม่ กรุงเทพฯ เมื่อวันที่ 1 ธันวาคม 2565